২৪মে চ্যানেল টোয়েন্টিফোরের প্রথম বর্ষপূর্তি। এ উপলক্ষে সকাল থেকে রাত পর্যন্ত সমাজের বিভিন্ন ব্যক্তিবর্গ শুভেচ্ছা বিনিময় করতে রাজধানীর তেজগাঁওয়ে চ্যানেলটির কার্যালয়ে পা রাখবেন। প্রথম বর্ষপূর্তি উপলক্ষে আট দিনের বিশেষ অনুষ্ঠানমালার মধ্যে শুক্রবার রাত ৮টা ১৫ মিনিটে রয়েছে তিশা ও তাহসান অভিনীত টেলিছবি ফায়ারফ্লাই। একজন চিকিৎসক ও একজন রোগীর মধ্যে কিছু মানবিক এবং ভালোবাসার সম্পর্ক ফুটে উঠেছে এতে। এটি লিখেছেন ও পরিচালনা করেছেন মাবরুর রশিদ বান্নাহ। নাটকটি নিয়ে তিশা বলেন, বান্নাহ-এর সাথে এর আগেও আমি কাজ করেছি। ও অনেক পরিশ্রমী এবং আর এই গল্পটার আসলে চরিত্রগুলো অনেক বেশি স্পর্শকাতর ছিল। এছাড়া তাহসানসহ সবাই অনেক পরিশ্রম করেছে। আশাকরি, ফায়ারফ্লাই সবার অনেক ভালো লাগবে। তাহসান নাটকটি নিয়ে বলেন, এই পরিচালকের সাথে এটা আমার প্রথম কাজ। ফায়ারফ্লাই এর গল্পটা শোনার পর পরই ভাল লেগে যায়। কারণ আমার চরিত্রটা একটু আলাদা। এর আগে আমি কখনো ডাক্তারের চরিত্রে অভিনয় করিনি। এখানে আমাকে দর্শকরা একজন ডাক্তাররুপে দেখতে পাবেন। আর কাজটাও ভালো হয়েছে। আমার মনে হয় কাজটা সবাই অনেক উপভোগ করবে। বিনোদন প্রতিবেদক